nb en da en da da da sv de nb da da da da da nb da da da da da da nb da da da da da da da da da da da lt da da da da da da da nb da da da nn en da da da de en da da da fr da da da
Søren Olsen Nykøb ing F | Lindholm Autoservice
54 85 78 31post@54857831.dkEnglandsvej 19 - 4800 Nykøbing F.
– autoservice i mere end 40 år = din garanti
Søren Olsen & Lindholm Autoservice
Søren Olsen Nykøbing F.. Som ung mekanik – interesseret kom jeg i lære hos firmaet Osvald Sklander, forhandler af Mercedes – Benz
i Nykøbing F, ved nytårstid i 1971. Efter udstået læretid ( i 1975 – det var den tid hvor man stod i lære i
4 år ) blev jeg ansat hos Nielsen & Rønne, ligeledes i Nykøbing F.
Hos Nielsen & Rønne var arbejdsopgaverne meget forskellige og bredte sig over såvel el- som dieselarbejde
på alle former for køretøjer og maskiner.
Interessen for TOYOTA startede for Søren Olsen i 1978.
Det var dog arbejde med person- og lette varebiler der var ( og er ) min store interesse og da
muligheden bød sig blev jeg ansat som værkfører hos den nystartede TOYOTA – Forhandler i Nykøbing F, Preben Henriksen.
Tiden med TOYOTA begyndte i 1978 og varede til 1981 hvor firmaet Preben Henriksen beklageligvis lukkede.
På trods af den forholdsvis korte periode med TOYOTA har interessen for dette mærke hængt ved lige siden.
Som forholdsvis ung og uden arbejde måtte der “ske noget” og tanken om at starte egen virksomhed var ikke
fjern – som søn af forældre med “egen butik” var dette den mest oplagte mulighed for “at få noget at rive i”.
Søren Olsen og starten på Lindholm Autoservice.
Efter moden overvejelse gik starten til Lindholm Autoservice i 1981. Lokalerne, der blev anvendt til
indretning af Lindholm Autoservice husede allerede min faders firma ROTOX – mest
som garage for firmaets varebiler – der var derfor plads til endnu en virksomhed “under samme tag”.
Lindholm Autoservice var i begyndelsen et én-mandsfirma, men heldigvis steg arbejdsmængden støt –
den første ansættelse af personale til at aflaste mig blev en lærling. Lindholm Autoservice har derfor
gennem tiden uddanet flere lærlinge.
Én gang TOYOTA – altid TOYOTA.
TOYOTA, ja, selv om det er mere end 40 år siden jeg for første gang fik “nærkontakt” med dette
bilmærke hænger interessen for dette stadig ved. I starten var det naturligvis altovervejende TOYOTA
bilejere der fik serviceret deres bil hos Lindholm Autoservice, forskelligheden er dog blevet større med
tiden – så forskellig at praktisk taget alle bilmærker nu dukker op på adressen Englandsvej 19 i
Gennem de sidste par år har vi oplevet en stadig stigende tilgang af kunder med biler af mærkerne AUDI, VOLVO og
LEXUS – sandsynligvis fordi der ikke er mærkeværksteder for disse luksusbiler her i området. Vi byder naturligvis
disse kunder velkommen hos Lindholm Autoservice, og tager disse besøg som en anerkendelse af den kvalitet vi leverer
i vort daglige arbejde.
Lindholm Autoservice er medlem af den landsdækkende værkstedskæde AUTOPARTNER – et medlemskab
der sikrer dig som kunde de mest tidssvarende “værktøjer” i form af kvalitetsreservedele og data til
servicering og reparation af din bil.
Fremtiden og Lindholm Autoservice og Søren Olsen ?
Selv om Søren Olsen efterhånden er blevet “en moden herre” betyder det ikke at Lindholm Autoservice lukker for servicering af biler. Interessen for biler, deres elektronik og mekanik er stadig til stede efter mere end 40 år som ejer af virksomheden.
Aflever derfor trygt din bil til service hos Lindholm Autoservice.
mandag - fredag 07.30 - 16.00
fredag 07.30 - 14.00
50 år i autobranchen og 40 år som ejer af Lindholm Autoservice - det forpligter...
...men det er også en fordel for dig som bilejer.
Brug Søren Olsen og Lindholm Autoservice - du vil ikke fortryde.
Lindholm Autoservice   ·   Englandsvej 19   ·   Nykøbing F.   ·   T 54 85 78 31   ·   © LA 2021
Velkommen til Lindholm Autoservice
Vi "bygger om / bygger til" - i hvert fald sådan rent digitalt. En ny hjemmeside er på vej, og det er den du har klikket ind på nu. Indtil denne er "færdigbygget" med indhold, billeder og anden information, henvises du til at besøge "den gamle". Hjemmeside ( den gamle ), som er i drift, besøges ved at klikke på "knappen" herunder. Du kan dog sende mails fra denne side ved at klikke på "Kontakt" i menuen herover. Her er også mulighed for at vedhæfte filer som tekst og billeder.